‘મેટલ રિસાઇકલિંગ ઇન ઇન્ડિયા વિઝન ફોરવર્ડ – એ ક્લીન, ગ્રીન ઇન્ડિયા’ ટાઇટલ ધરાવતી ત્રણ દિવસ કોન્ફરન્સ આજથી નવી દિલ્હીમાં શરૂ થઈ છે. ભારત સરકારના સ્ટીલ પ્રધાન શ્રી નરેન્દ્રસિંહ તોમરે કોન્ફરન્સનું ઉદ્ઘાટન કર્યું હતું. આ પ્રસંગે સરકારના પદાધિકારીઓ અને મેટલ રિસાઇકલિંગ ઇન્ડસ્ટ્રીના ભાગીદારો હાજર રહ્યાં હતાં. બીજા દિવસે સ્ટીલ મંત્રાલયના સચિવ આઇએસ શ્રીમતી અરુણા સુંદરરાજન, ખાણ મંત્રાલયના સચિવ આઇએએસ શ્રી બલ્વિન્દર કુમાર, જામનગરના માનનીય સાંસદ શ્રીમતી પૂનમ માડમ કોન્ફરન્સને સંબોધશે. અન્ય વિષયના નિષ્ણાતો અને પ્રસિદ્ધ વક્તાઓ મહત્ત્વપૂર્ણ વિષયો પર બોલશે, જેમ કેઃ મેટલ સ્ક્રેપ્સની આયાત પર આયાત વેરાની નાબૂદી, આસિયન દેશો સાથે એફટીએની સમીક્ષા, નિકાસ અગાઉ ચકાસણી પ્રમાણપત્ર અને સંકળાયેલી સમસ્યાઓ, શિપિંગ લાઇન્સ માટે વેપારની સાધારણ પદ્ધતિઓ કે માર્ગદર્શિકાઓનો અભાવ અને રિસાઇકલિંગ ઇન્ડસ્ટ્રીને ઉદ્યોગનો દરજ્જો આપવો. એમઆરએઆઇના પ્રેસિડન્ટ શ્રી સંજય મહેતાએ મહેમાનોને આવકાર આપ્યો હતો. આંતરરાષ્ટ્રીય સ્તરે પ્રસિદ્ધ રિસાઇકલિંગ નિષ્ણાત અને બ્યૂરો ઓફ ઇન્ટરનેશનલ રિસાઇકલિંગ (બીઆઇઆર)ના પ્રેસિડન્ટ શ્રી રણજિત બક્ષી પણ હાજર રહેશે.